text: Røver truede ansatte til at udlevere kassebeholdningen
  17 marts 2016 kl. 22.10
  En Kiwi-butik i Fredericia blev torsdag aften udsat for røveri.
  En mand med en pistol truede torsdag aften to ansatte til at udlevere et mindre pengebeløb i Kiwi på Prangervej i Fredericia . Manden kom kort efter kl. 20 ind i butikken formummet med en elefanthue.
  - Vi formoder, der har været en medgerningsmand ude foran. De to forlod stedet til fods efter røveriet, siger vagtchef Henrik Dam fra Sydøstjyllands Politi til TV SYD. 
  Efter røveriet afspærrede politiet butikken og afhørte personalet.
  - Fredag morgen er vi ikke kommet nærmere en opklaring,  siger vagtchef Henrik Dam til TV SYD.
  Politiet beskriver gerningsmanden som udenlandsk af udseende, men han truede de ansatte på dansk med accent.
  Politiet beskriver iøvrigt røveren som almindelig af bygning og omkring 170-180 cm høj. Ved røveriet var han iført en grå trøje med sorte striber, sort lomme samt en hvid krave og sorte bukser.
  Røveri Kiwi Prangervej Fredericia Gmand alm af bygn grå trøje m/ sorte striber sort lomme hvid krave sorte bukser løb mod Sdrpark#politidk
  
  